BAFS ร่วงกว่า 8% หลังงบฯ ปี 60 กำไรลด ฟาก โบรกฯ ยังแนะซื้อ ให้เป้า 52 บ.
BAFS ร่วงกว่า 8% หลังงบฯ ปี 60 กำไรลด ฟาก โบรกฯ ยังแนะซื้อ ให้เป้า 52 บ. ล่าสุด ณ เวลา 15.01 น. อยู่ที่ 39 บาท ลบ 3.50 บาท หรือ 8.24% สูงสุดที่ 42.50 บาท ต่ำสุดที่ 39 บาท ด้วยมูลค่าซื้อขาย 106.19 ล้านบาท
22 ก.พ. 2561

ผู้สื่อข่าวรายงานว่า ราคาหุ้น บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ล่าสุด ณ เวลา 15.09 น. อยู่ที่ 39 บาท ลบ 3.50 บาท หรือ 8.24% สูงสุดที่ 42.50 บาท ต่ำสุดที่ 39 บาท ด้วยมูลค่าซื้อขาย 108.84 ล้านบาท

ทั้งนี้ ราคาหุ้นปรับตัวลงแรง หลังบริษัทประกาศผลการดำเนินงานประจำปี 60 มีกำไรลดลง 12% มาที่ 970.59 ล้านบาท จากปีก่อนมีกำไร 1.10 พันล้านบาท
ด้าน บล.เอเอสแอล ระบุในบทวิเคราะห์ว่า ราคาหุ้น BAFS ปรับลดลงกว่า 8.5% ในรอบ 3 เดือนที่ผ่านมา ส่วนหนึ่งเป็นการสะท้อนความกังวลที่มีต่อแนวโน้มผลประกอบการไตรมาส 4/60 และภาพรวมปี 60 การปรับตัวลดลงทำให้ปัจจุบัน BAFS กลับมามี Upside มากถึง 23.6% ทั้งนี้เชื่อว่ากำไรสุทธิปี 61 จะกลับมาเติบโต ทำให้ยังคงแนะนำ “ซื้อ” เช่นเดิม และให้ราคาเป้าหมายที่ 52 บาทต่อหุ้น
โดยบริษัทรายงานกำไรสุทธิไตรมาส 4/60 อยู่ที่ 162 ล้านบาท ลดลง 40% จากไตรมาสก่อนและลดลง 26% จากปีก่อน ทำให้บริษัทมีกำไรสุทธิปี 60 อยู่ที่ 971 ล้านบาท ลดลง 12% จากปีก่อน มาจากปริมาณเติมน้ำมันที่เติบโตจำกัด และภาระดอกเบี้ยจ่ายที่เพิ่มขึ้น
รวมไปถึงในปี 60 บริษัทไม่มีกำไรพิเศษเหมือนปี 59 ด้านเงินปันผลบริษัทประกาศจ่ายสำหรับครึ่งหลังปี 60 ในอัตรา 1.03 บาท (ขึ้นเครื่องหมาย XD วันที่ 4 พ.ค. และจ่ายเงินปันผลวันที่ 21 พ.ค.) ราคาหุ้นปรับลดลง ส่วนหนึ่งสะท้อนความกังวลที่มีต่อแนวโน้มกำไรสุทธิ การปรับตัวลดลงทำให้ปัจจุบัน BAFS กลับมามี Upside มากถึง 23.6% เชื่อว่ากำไรสุทธิปี 61 จะกลับมาเติบโต
 